Lugramp-weduwee: "Ons nuwe lewe sonder Erich"
JY LEES NOU Lugramp-weduwee: "Ons nuwe lewe sonder Erich"
Hy was op vlug 447 wat tussen Rio en Europa verdwyn het. Dit het Alet Heine se lewe vir altyd verander. Maar sy en haar 3 dogters pak 2010 met nuwe moed aan. Sy deel haar verhaal.
Op Maandag 1 Junie verlede jaar het Alet Heine ’n oproep gekry in Rio de Janeiro waar sy en haar gesin gewoon het.
Die nuus: ’n Vliegtuig van Air France het van die radar verdwyn . . .
Ek wil hulle beskerm. Hulle hou my geanker in die werklikheid. Ek besef dat my ingesteldheid húl geluk gaan bepaal. Dit help ook nie hulle sien jy is ongelukkig nie. Die lewe is te kort daarvoor. Jy moet die lewe lekker maak. Maar as jy op jou eie is, het jy baie tyd om te dink. En dis swaar.
En soms, as die kinders byvoorbeeld by die skool presteer, betrap ek myself dat ek vinnig vir Erich wil bel en vertel . . .
’n Mens is verantwoordelik vir jou eie geluk. Soos die jare aanbeweeg, besef ek dit net al hoe meer. - Alet
Ek het toe ons na Duitsland en Rio getrek het, besef ’n mens is verantwoordelik vir jou eie geluk. Soos die jare aanbeweeg, besef ek dit net al hoe meer.
Dis lekker om ’n stukkie van Erich in elke kind te sien. Kristen het sy goeie mensevaardighede. Anje is ’n vasbytertjie, soms baie hardkoppig. En Melissa weet hoe om situasies tot haar voordeel te swaai.